35.   כתב תביעה לשלום בית, ולחילופין גירושין, וכל הכרוך בה
בבית-הדין הרבני האזורי

ב_________                                                                                                  תיק מס'_________
בעניין:

____________ ת"ז __________



על-ידי בא-כוחו עורך-דין _________



מרח' _________  עיר _________




טל' __________  פקס' ________

"התובע"




נ ג ד




____________ ת"ז __________



מרח' ________  עיר __________




טל' _________ פקס'  _________

"הנתבעת"

מהות התביעה: שלום בית, ולחילופין, גירושין וכל הכרוך בה לרבות משמורת הילד והחזקתו, הסדרי ראיה, מזונות האישה ו/או הילד, איזון משאבים, חלוקת רכוש, לרבות לגבי רכב, זכויות כספיות ו/או פנסיוניות וכו'.

פרשת התביעה
1.
התובע והנתבעת נשאו זל"ז כדמו"י בשנת _________ ב_________.

2.
מנישואין אלה נולד לצדדים ביום _________ הבן _________ ת"ז _________. 

3.
לפני נשואי הצדדים בנה התובע דירת מגורים מעל דירת הוריו שברח' ___________ ב__________ (להלן: "דירת התובע"). דירת התובע נבנתה בעזרתו האדיבה של אביו אשר השקיע בה ממון וביצוע בפועל. ניתן לאמר כי הדירה נבנתה בשתי ידיו של מר _________ - אביו של התובע והתובע ובהשקעותיהם הכספיות בלבד.


לנתבעת אין דבר וחצי דבר בזכויות בדירת התובע על-פי כל דין.

4.
מיום נישואי הצדדים ועד לעזיבתה הפתאומית של הנתבעת כאמור וכמפורט להלן גרו הצדדים בדירת התובע ובסמוך לדירת הוריו אשר גרים מתחת לדירת התובע.

5.
חיי הצדדים ידעו עליות ומורדות, והתנהלו באופן סביר ותקין. אולם לאחרונה חל משבר בחיי הנישואין של הצדדים, עת הנתבעת חדלה מלקיים את חיוביה כלפי התובע באופן סדיר ושוטף.


יודגש, כי הנתבעת לא מעולם לא כיבסה לתובע, את בגדי הצדדים וילדם היתה אמו של התובע מכבסת, מקפלת ומעבירה לבית התובע. הנתבעת אשר היתה מבשלת מידי פעם בפעם חדלה כליל לעשות כן. הנתבעת אינה מגהצת עבורו, ואינה עושה מלאכות שדרכן של נשים לעשות. הנתבעת אף החלה לסרב לקיים יחסי אישות עם התובע בתדירות לה היו מורגלים (מטעמי צניעות ימסרו פרטים בפני כב' בית-הדין במעמד הדיון במידת הצורך).

6.
הנתבעת מוסתת על-ידי קרוביה נגד התובע, מצייתת לעצות האחיתופל שהיא מקבלת ואשר תכליתן ותוצאתן הוא הרס המשפחה. הנתבעת אף אינה מעריכה את התובע ואינה מתייחסת אליו בכבוד, ואין היא מעריכה את מאמציו להשקיע בתא המשפחתי ובה. הנתבעת נוהגת בתובע בזלזול, דואגת להבאיש את דמותו האבהית של התובע בעיני קרוביו ואף גרמה הלכה למעשה לסכסוך בין התובע לבני משפחתו, מחד, וגם לבני משפחתה, מאידך.


התובע לא ירחיב בעניינים אלה בשלב הנוכחי, על-מנת שלא להחריף את היחסים בין הצדדים, שכן התובע מעוניין בשלום בית עם הנתבעת ואיחוד התא המשפחתי.

7.
לפני כחודש בערך עזבה הנתבעת את בית המגורים ללא כל סיבה ועברה לגור בבית הוריה שברח' _________ ב_________. עת עזבה היא הבית אמרה לתובע כי אין היא אוהבת אותו יותר וכי ברצונה להתגרש. 


התובע אשר היה מופע מאמירות אלה, ובמיוחד לאור העובדה כי חיי הצדדים השותפים לא הראו סימפטומים כאלה אצל הנתבעת, ביקש לפייס את הנתבע וללמוד מה מניעיה האמיתיים. ברם, הנתבעת ננעלה בפניו וחזרה היא על אמירותיה הנ"ל.

8.
במהלך החודש האחרון בו מצויה הנתבעת מחוץ לדירת התובע, עשה התובע אין ספור לקיים שלום ביית בינו לבינה. התובע פנה לבא-כוח הח"מ להתייעצות ולאחר שיחה עמו התקשר הח"מ לנתבעת והעביר לה מסר מאת התובע לפיו מעוניין הוא כי תשוב היא לדירתו וכי יעשו הם יחדיו הכל לאל ידם לגשר על הפערים ביניהם, באמצעות יעוץ מתאים ובכך ישקמו הם את חיי הנישואין. התובע אף התקשר לנתבעת בעצמו וחיזר אחריה ופנה לסגור ליבה.


ככל שרבו תחינותיו של התובע כלפיה הקשיחה זו את עמדתה והעמידה תתנאים מפליגים לחזרתה לחיות חיים משותפים עם התובע.


התובע אף פנה לרב _________ המתמחה בענייני זוגיות על-מנת שייעץ לו ולנתבעת לעניין שלום הבית. ברם, הנתבעת לא שיתפה פעולה בעניין זה ודחתה אפשרות להיפגש עמו. הנתבעת הציבה תנאים לפגישה כזו לפיהם: על הנתבע להשכיר בית בסמיכות לבית הוריה, לשלם לה כל חודש סך של _________ ש"ח בנוסף למשכורתה אשר ישמשו אך ורק את צרכיה, שותפות מלאה בעסקו של התובע וכן הבטחה לשלם לה את מלוא סכום כתובתה היה ותיפתח היא בהליכי גירושין נגדו.


התובע אשר ראה בתנאים אלה מכשלה לשלום הבית וכריית קבר לניסיון שלום הבית עוד בטרם נוצר, סירב ומסרב לתנאים הנ"ל, אשר יש בהם משום סחיטה וכוונה של האישה שלא לקיים שלום בית עמו כלל. לכל היותר האישה מבקשת לנצל את המצב כיום לצאת מהנישואין כשידה על העליונה וכאשר התובע כאסקופה לרגלה.

9.
התובע איננו מתבייש לומר כי הינו אוהב את הנתבעת וכי הינו מבקש לקיים עמה שלום בית אמיתי וללא כל תנאים מוקדמים. וכי כל מהלך ו/או צעד ביניהם אמור להיעשות בהסכמה הדדית תוך הבנה והתחשבות האחד ברעהו ולא מתוך עליונות של צד זה כלפי האחר.

10.
התובע עובד כתקליטן עצמאי והשתכרותו החודשית בממוצע הינה כ________ ש"ח נטו לחודש. הנתבעת עובדת כ__________ ב__________ ואף היא משתכרת בממוצע סך של כ_________ ש"ח לחודש למיטב ידיעת התובע.


הצדדים ממשכורותיהם החזיקו במשותף את כלכלת הבית והחזקתו ועשו כן באמצעות חשבון בנק משותף שיש להם בבנק _________ סניף ________ ב_________. לחשבון זה נכנסה משכורתה של הנתבעת ואילו התובע היה מבצע אף הוא הפקדות לחשבון זה באופן ישיר של תקבולים שקיבל או שהיה מעביר כספים מחשבונו העסקי המצוי אף הוא באותו סניף בנק. 

11.
ויצויין כי לפני מספר שבועות פנה לתובע אדם בשם _________ אשר הציג עצמו כעורך-דין של הנתבעת, ופנה בשמה של הנתבע בנסיונות לכאורה לנסות לקיים שלום בית בין הצדדים. התובע אף נפגש עם מר __________ באופן אישי. מר ____________ בשם הנתבעת הציב בפני התובע את תנאי הנתבעת הנ"ל וניסה להשפיע עליו שאכן אילו הם זכויותיה של הנתבעת. בנוסף אמר מר _________ לתובע כי היה והנתבעת תחפוץ ביכולתה לא להראות לו את בנם המשותף.


לתובע היו ספקות באשר לכוונותיו ואמירותיו הנ"ל של מר ___________ כמו גם להיותו עורך-דין, דבר שאכן הוברר כנכון. התובע שומר בעניין זה על מלוא זכויותיו לאור מצגי השווא אותם הציג בפניו מר ________ הנ"ל ויעשה בהם שימוש עת ימצא הוא לנכון לעשות כן.

12.
בשלב זה מדברת הנתבעת על רצונה להתגרש, מחד, ומאידך, תסכים לשלום בית היה והתובע ייעתר לתנאיה הנ"ל. התובע סבור כי אין כל סיבה שהצדדים יפרקו את נישואיהם, וכי קיים סיכוי רב להחזיר את הצדדים אל דרך המלך של חיי שלום תקינים, וזאת יוכלו לעשות תוך קבלת ייעוץ נישואין מתאים ובלי תנאים מוקדמים. 

13.
לאור האמור לעיל התובע עותר לזמן את הנתבעת לדין ולחייבה לדור עמו בשלום בית תוך ניהול חיי משק בית משותפים, תוך שהיא ממלאת תפקידה כאם וכרעיה על-פי דיני ישראל, ובהתאם להוראות שימצא כב' בית-הדין ליתן בעניין זה.


התובע יבקש מבית-הדין לפשר ביניהם בכל דרך אשר יש בה כדי להביא לשלום בית ביניהם ואשר ירגיע את הנתבעת ואת יחסיהם.

סעד חילופי – גירושין:

14.
היה ולא תסכים הנתבעת לקיים שלום בית, ולאור הצהרתה עד כה כי פניה לגירושין כאמור לעיל, הרי שבדלית- ברירה, יעתור התובע לכך שבית-הדין הנכבד יורה על גירושי הצדדים ללא חיוב בכתובה ולא בתוספותיה, וכן כי כב' בית-הדין ידון בכל עניין הנובע ו/או קשור לגירושי הצדדים, לרבות משמורת הילד והחזקתו, הסדרי ראיה, מזונות האישה ו/או הילד, איזון משאבים, חלוקת רכוש, לרבות לגבי הרכב, וזכויות כספיות ו/או פנסיוניות וכו' אם ישנן.

כאמור לעיל, הנתבעת אינה מקיימת את חובותיה כלפי התובע, ואף עזבה את בית המגורים בו גרה עם התובע ללא כל סיבה וללא כל טעם מבורר.


על-מנת שלא לפגוע בשלום הבית לו מייחל התובע, יימנע הוא מהרחבת היריעה בהקשר זה, אולם הוא שומר על זכותו להרחיב ולהשלים כל טענה, היה, וחס וחלילה לא יחזרו הצדדים לחיים משותפים ולשלום בית כאמור.

עיסוקם של הצדדים:

15.
התובע עובד כ_________ והינו משתכר לחודש סך של כ________ ש"ח נטו בממוצע, ואילו הנתבעת עובדת כ_________ ב_________ והינה משתכרת כ_________ ש"ח לחודש נטו.


הצדדים ממשכורותיהם החזיקו במשותף את כלכלת הבית והחזקתו.


מצ"ב אישור ו/או תלושי השכר של הצדדים ומסומנים "א" כחלק בלתי-נפרד מכתב תביעה זה.

נספח "א"

זכויות וחובות הצדדים:

דירת המגורים:

16.
א.
לצדדים אין דירת מגורים בבעלותם. הצדדים גרו בדירה אותה בנה התובע מעל דירת הוריו מכספים שלו ובסיוע הוריו והכל עובר לנישואין. לנתבעת אין כל זכויות בדירה זו ובית-הדין יתבקש לקבוע כאמור.


ב.
ויודגש, הזכויות בדירה רשומות על-שם הוריו של התובע, שכן הדירה נבנתה על גג דירת הוריו אשר נסגר על ידם. 

רכב הצדדים:

17.
א.
לפני כ________ חודשים רכש התובע רכב מסוג _________ בסך של _________ ש"ח וזאת מכספי הלוואה אותה נתן לו אביו. התובע מחזיר סך של ________ ש"ח לחודש לאביו על-חשבון ההלוואה. הרכב רשום על-שם התובע.


ב.
עד לפרוץ המשבר עמד הרכב לרשות הצדדים כאשר במרבית הזמן נוהג בו התובע בלבד. 


ג.
התובע יטען כי כל עוד לא סילקו הם לאביו את ההלוואה בגין הרכב אין הרכב בבעלותם המלאה וכי הזכויות בו יתחלקו ביניהם רק בחלק היחסי של החזר ההלוואה מול מחיר המכירה של הרכב בפועל.


ד.
התובע יטען כי אין לפרק את השיתוף ברכב בין הצדדים, וכי תמורת חלקה היחסי של האישה בו תעבור הבעלות המלאה כמו גם החזר יתרת ההלוואה לאביו לידי התובע בלבד.

זכויות פנסיוניות:

18.
א.
לתובע אין כל זכויות כספיות ו/או פנסיוניות ו/או זכויות סוציאליות כלשהן ממקום עבודתו.


ב.
לנתבעת זכויות כספיות ו/או פנסיוניות ו/או סוציאליות ממקום עבודתה ב__________ (קופות גמל, קרן השתלמות, פנסיה וכו'). 


ג.
התובע יטען כי הוא זכאי למחצית מזכויות אלה לאור חזקת השיתוף על-פי דיני המשפחה ו/או הדין הכללי   ו/או כל דין אחר. 

תכולת הדירה:

19.
א.
לצדדים תכולת דירה מרובה.


ב.
התובע יטען כי יש לפרק ולחלק את תכולת הדירה בינו לבין הנתבעת בין בעין ובין בשווי כסף, באופן שכל התכולה תוערך על-ידי שמאי מיטלטלין מקצועי מוסכם על הצדדים ובהיעדר הסכמה ימנה בית-הדין את השמאי. 

משמורת הילד, החזקתו, הסדרי ראיה ומזונותיהם:

20.
כאמור, לצדדים יחדיו מנישואין אלה ילד אחד כמפורט לעיל.

21.
נוכח התנהגות הנתבעת כלפי התובע ונסיונותיה לשחק ברגשותיו בכל מה שקשור להסדרי הראיה עם הילד, עותר התובע לכך שכב' בית-הדין יורה על מתן תסקיר שיבדוק את טובת הילד בהקשר זה של קביעת ההורה המשמורן המחזיק בילדים והסדרי הראיה.

22.
התובע סבור כי הילד ראוי שיהיה בהחזקתו ואין לנתבעת בעניין זה כל קדמות הגם שהינה האם.

23.
היה והבן לא יהיה בחזקתו של התובע מציע התובע לשלם למזונותיו סך של _________ ש"ח לחודש.

24.
מזונות האישה:


לנוכח עילות הגירושין של התובע כלפי הנתבעת, יטען התובע כלפי הנתבעת כי אין הוא מחוייב כלל במזונותיה, מחד, ולחילופין, יטען הוא כלפיה "מעשה ידיך תחת מזונותייך", מאידך.


למען היעילות יתבקש אף בית-הדין לדון במזונות האישה בכרוך לתביעת הגירושין.

סמכות בית-הדין:

25.
לבית-הדין הנכבד הסמכות המקומית והעניינית לדון בתובענת התובע וזאת בין הייתר לאור העובדה כי בית-הדין הנכבד מצוי בסמוך למקום מגוריהם יותר מכל בית-דין אחר, מקום עבודתם של הצדדים הינו ב__________ וכי מרכז חיי הצדדים הוא ב_________.

הכנות בהגשת התביעה ובכל הכרוך בה:

26.
למען יעילות הדיון ולצורך הכרעה במלוא המחלוקות הקיימות בין הצדדים הגיש הבעל את תביעתו זו לגירושין, מתוך רצון אמיתי להתגרש אם לא תרצה הנתבעת בשלום בית כאמור, תוך שהוא כורך בה כדין את כל העניינים הצריכים הכרעה בינו לבין הנתבעת וכאמור במבוא לכתב תביעה זה.

לסיכום:

27.
לאור האמור לעיל יתבקש כב' בית-הדין לזמן את הנתבעת לדין ולחייבה ו/או להורות כדלקמן:


(1)
שלום בית

לחייב הנתבעת לדור עם התובע בשלום בית תוך ניהול חיים משותפים ומשק בית משותף כפי שהיה עובר לפרוץ הסכסוך, ותוך שהנתבעת ממלאת תפקידה כאם וכרעיה על-פי דיני ישראל, ובהתאם להוראות שימצא כב' בית-הדין ליתן בעניין זה.


התובע יבקש מבית-הדין לפשר בין הצדדים בכל דרך אשר יש בה כדי להביא לשלום בית ביניהם ואשר ירגיע את הנתבעת ואת יחסיהם.


(2)
לחילופין - לדון בגירושין ובכל הכרוך בכך ולהחליט כדלקמן:


א.
לכוף על הנתבעת לקבל את גיטה מאת התובע.



ב.
להורות כי התובע פטור מתשלום כתובתה של הנתבעת ו/או תוספותיה.



ג.
להורות כי אין הנתבעת זכאית למזונות מאת התובע, ולחילופין, להורות כי "מעשה ידיה תחת מזונותיה".



ד.
להורות כי התובע זכאי למחצית מכל זכות כספית, סוציאלית ו/או פנסיונית המגיעה ו/או שתגיע
לנתבעת, לרבות ממקום עבודתה. 



ה.
להורות כי לנתבעת אין כל חלק בדירת התובע.



ו.
להורות על פירוק שיתוף מיטלטלין של הצדדים בדירה בדרך של חלוקה בעין ו/או באמצעות תשלומי
כסף איש לרעהו בגין שווים אשר יוערך על-ידי שמאי מיטלטלין מקצועי.



ז.
להורות על פירוק השיתוף ברכב האמור לעיל באופן שהנתבעת תהיה זכאית לקבלת חלקה היחסי בהחזר
ההלוואה לאביו של התובע בלבד, ואילו הרכב והחזר ההלוואה יעברו על-שם התובע.



ח.
לקבוע את משמורת הילד והחזקתו תוך קביעת הסדרי ראיה, ולשם כך להורות על מתן תסקיר בהתאם. 



ט.
לשלם לתובע הוצאות משפט ושכר-טרחת עורך-דין + מע"מ כדין.






_________________




__________, עורך-דין






בא-כוח התובע

